Η **Βικτόρια Σμίλιτε-Νίλσεν** (λιθουανικά: *Viktorija Čmilytė-Nielsen*, 6 Αυγούστου 1983) είναι σκακίστρια γραντμαίτρ και πολιτικός. Το 2011 κέρδισε το Ευρωπαϊκό Πρωτάθλημα Γυναικών, ενώ έχει κερδίσει και δύο φορές το λιθουανικό πρωτάθλημα. Το 2015 αντικατέστησε τον Ρεμιγκίγιους Σιμάσιους στη λιθουανική βουλή. Η Σμίλιτε ξεκίνησε να παίζει σκάκι σε ηλικία 6 ετών, όπου έμαθε τις βασικές κινήσεις από τον πατέρα της, ο οποίος παρέμεινε προπονητής της για μερικά χρόνια ακόμα. Το 1993 κέρδισε το Ευρωπαϊκό Πρωτάθλημα Κάτω των 12 και το 1995 το Παγκόσμιο Πρωτάθλημα Κάτω των 12. 

Το 2000, σε ηλικία 16 ετών, κέρδισε και τα δύο εγχώρια πρωταθλήματα γυναικών που έγιναν στο Βίλνιους. Το 2005 κέρδισε ξανά πρωτάθλημα με αντίπαλο τον Σαρούνας Σούλσκις. Το 2000 είχε τερματίσει δεύτερη στο Ευρωπαϊκό Πρωτάθλημα Κάτω των 20 στην Αυστρία. Το 2001 η Διεθνής Σκακιστική Ομοσπονδία την κατέταξε νούμερο 1 ανάμεσα στα κορίτσια. Εκείνη τη χρονιά είχε κερδίσει το τουρνουά Corus Reserve Grou, στην Ολλανδία. Το 2003, το 2008 και το 2010, η Σμίλιτε κέρδισε το ασημένιο μετάλλιο στο Ευρωπαϊκό Πρωτάθλημα, στη Σηλυβρία, στη Φιλιππούπολη και στη Ριέκα, αντιστοίχως. Το 2007 κέρδισε στο γρήγορο σκάκι, στην Ευρώπη. Το 2010 έλαβε τον GM τίτλο, έχοντας κατακτήσει το norm γκραντμαίτρ το 2008, το 2009 και το 2010. Το 2000, συμμετείχε για πρώτη φορά σε παγκόσμια διοργάνωση. 

Το 2010, ήταν μέλος της ολυμπιακής σκακικής ομάδας της Λιθουανίας, ενώ σε ατομικό επίπεδο συμμετείχε σε Ολυμπιακούς Αγώνες Σκάκι του 1996, 1998, 2000, 2004, 2006, 2008 και του 2012, κερδίζοντας δυο χρυσά, ένα το 2004 κι ένα το 2009. Έχει αγωνιστεί και σε συλλογικό επίπεδο σκάκι, όπως για παράδειγμα στη Γερμανία, στη Σουηδία και στην Ελλάδα. Εκτός από το σκάκι, της αρέσει να παίζει βόλεϋ. Ομιλεί ρωσικά, αγγλικά και ισπανικά. Από το 2001 έως και το 2007, ήταν παντρεμένη με τον Αλεξέι Σιρόβ, γνωστό σκακιστή, ενώ στις 23 Δεκεμβρίου του 2013, παντρεύτηκε τον Δανό σκακιστή Πίτερ Χέιν Νίλσεν. Από τους γάμους της έχει αποκτήσει τρεις γιους: τον Ντιμίτρι, τον Αλεξάντερ και τον Μάριους.

Παραπομπές
----------

1. 1 2 3 4  «Visuotinė lietuvių enciklopedija» (Λιθουανικά)
2. ↑  *Chess.com*.
3. ↑  Βολοντιμίρ Ζελένσκι: «Указ Президента України №734/2022». 21  Οκτωβρίου 2022.
4. ↑  GM title application FIDE
5. ↑  European Women's Chess Championship-2011 Chess-Results. Retrieved 3 September 2015
6. ↑  «Lithuania's top female chess master to get MP seat».. 16 Μαρτίου 2015. Ανακτήθηκε στις 22 Μαρτίου 2015.  Εξωτερικός σύνδεσμος στο `|publisher=` (βοήθεια)
7. 1 2  Sujatha Srinivasan. «FIDE World Chess Championships 2000 - Interview with Viktorija Cmilyte». *The Week in Chess Magazine*. London Chess Center. Αρχειοθετήθηκε από το πρωτότυπο στις 9 Μαρτίου 2003. Ανακτήθηκε στις 9 Οκτωβρίου 2015.
8. ↑  Šachmatai – gyvenimo būdas, bet ne visas gyvenimas Αρχειοθετήθηκε June 7, 2008, στο Wayback Machine. Kontrastai. Retrieved on 2008-05-30 (Λιθουανικά)
9. ↑  Crowther, Mark (10 Απριλίου 2000). «TWIC 283: Lithuanian Championships». The Week in Chess. Ανακτήθηκε στις 12 Μαΐου 2016.
10. ↑  Short bio by John Saunders Αρχειοθετήθηκε 2017-01-11 στο Wayback Machine. Gibraltar Chess Festival 2008. Retrieved 9 October 2015
11. ↑  Crowther, Mark (29 Ιανουαρίου 2001). «TWIC 325: Corus Wijk aan Zee 2001». The Week in Chess. Ανακτήθηκε στις 9 Οκτωβρίου 2015.
12. ↑  European Rapid Women's Chess Championship 2007 FIDE Archive
13. ↑  GM title application FIDE

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Viktorija Čmilytė** |

* Viktorija Cmilyte chess games at 365Chess.com
* Interview with Viktorija Čmilytė GrandMaster Square